b'\n_START_ARTICLE_\nGrad Sicherstein\n_START_PARAGRAPH_\nGrad Sicherstein (nem\xc5\xa1ko Sicherstein) je stal v naselju Dr\xc4\x8da v ob\xc4\x8dini \xc5\xa0entjernej.\n_START_SECTION_\nZgodovina\n_START_PARAGRAPH_\nGrad so pozidali v prvi polovici 13. stoletja, po letu 1228 vitezi Sichersteinski, ministeriali Spanheimov, koro\xc5\xa1kih vojvod. Sichersteinski vitezi so \xc5\xa1irili posest Nem\xc5\xa1kega Svetega rimskega cesarstva na obmo\xc4\x8dje Ogrske, pod katero je do takrat sodilo ozemlje Gorjancev. Na Zumberaku so gradili ve\xc4\x8djo utrdbo, ki je bila \xc5\xa1e kot nedokon\xc4\x8dana poru\xc5\xa1ena in opu\xc5\xa1\xc4\x8dena verjetno v \xc4\x8dasu bojev med kraljem Otokarjem in ogrskim kraljem Belo. Sichersteinski vitezi so ubobo\xc5\xbeali in izumrli. Posest pod Gorjanci je kot fevd prevzela rodbinska veja vitezov iz Kostanjevice, ki so ime prevzeli po gradu. Leta 1304 in 1306 je bil lastnik Oton Sichersteinski, poro\xc4\x8den z Lucijo Apfalter._NEWLINE_Leta 1374 je bil grad \xc5\xbee v razvalinah in ga je posedoval Henrik Sichersteinski. Henrik je pozneje, okoli leta 1387, razvaline gradu in gospostvo prodal Hermanu Celjskemu, ki je na lokaciji nekdanjega gradu zgradil kartuzijanski samostan Pleterje. Lokacija nekdanjega gradu Sicherstein, pristave in kasnej\xc5\xa1e nove hi\xc5\xa1e (haus) lahko i\xc5\xa1\xc4\x8demo v jugozahodnem obzidanem delu samostana pod obmo\xc4\x8djem "Pungart". Na bli\xc5\xbenjem hribu "Gradec" je stal \xc5\xa1e en stari grad prvi\xc4\x8d omenjen, kot veste Sicherstein. Delni ostanki tega gradu so \xc5\xa1e vidni.'